armvectores/hy_wikipedia_2023 huggingface dataset:
Թամարա Տեր-Եղիազարյան

Թամարա Անդրեևնա  Տեր-Եղիազարյան (փետրվարի 10, 1908(1908-02-10), Բաքու, Ռուսական կայսրություն - մարտի 21, 2005(2005-03-21), Մոսկվա, Ռուսաստան), խորհրդային էլեկտրիկ-ինժեներ, «Առափնյա տուն» թանգարանի հիմնադիր և առաջին տնօրեն (1989-1998)։


== Կենսագրություն ==
Թամարա Տեր-Եղիազարյանը ծնվել է 1908 թվականի փետրվարի 10-ին (23) Ռուսական կայսրության Բաքվի նահանգի Բաքու քաղաքում։ 1926 թվականին ընդունվել է Մոսկվայի Գ. Վ. Պլեխանովի անվան  ժողովրդական տնտեսության ինստիտուտ (ՄԺՏԻ), որն ավարտել է 1931 թվականին՝ ստանալով էլեկտրատեխնիկի որակավորում։
Աշխատել է Մոսէներգոյում և ավիացիոն գործարանում։ Այնուհետև ղեկավարել է ԽՍՀՄ ավիացիոն արդյունաբերության նախարարության գլխավոր վարչությունը, եղել գլխամասային գրասենյակը պատասխանատու երկրի ավիացիոն գործարանների էլեկտրամատակարարման համար։ Բնակվել է Առափնյա տանը։
Հայրենական մեծ պատերազմի տարիներին պարգևատրվել է Կարմիր աստղի շքանշանով։ Այնուհետև ամուսնացել է Ալեքսանդր Սիդորովի (1906-1983) հետ, ում հետ ապրել է մոտ քառասուն տարի։
Պատերազմից հետո Տեր-Եգիազարյանը Նադեժդա Պեշկովայի հրավերով հասարակական հիմունքներով մասնակցել է Մոսկվայում Ա. Մ. Գորկու թանգարան-բնակարանի ստեղծման աշխատանքներին։ 1950-ականներին նա մի քանի տարի ապրել է Չինաստանում, որտեղ աշխատել է իր ամուսինը։ Թոշակի է անցել 1963 թվականին։ 1989 թվականին մի խումբ էնտուզիաստների հետ տեղծել է Առափնյա տուն թանգարանը և այն ղեկավարել մինչև 1998 թվականի կեսերը։
Համահեղինակների հետ նա մի քանի գրքեր է գրել հայտնի տան բնակիչների մասին։ Տեր-Եղիազարյանը դարձաել է տան գրական ժառանգության հյուրասենյակի ստեղծման նախաձեռնողը և հանդիպումներ ու ստեղծագործական երեկոներ է անցկացրել «Առափնյա տան» հայտնի բնակիչների հետ։
1998 թվականի փետրվարի 23-ին՝ իր 90-ամյակի օրը, նա շնորհակալություն է ստացել Մոսկվայի քաղաքապետ Յուրի Լուժկովից հասարակական գործունեության համար։ 2004 թվականին նրան շնորհվել է Մոսկվայի քաղաքային դումայի պատվոգիր։
1992 թվականին Ռուսաստանի մշակույթի նախարարության որոշմամբ հաստատությանը շնորհվել է «Ժողովրդական թանգարան» պատվավոր կոչում։ 1996 թվականին թանգարանը դրամաշնորհ է ստացել Սորոսի հիմնադրամից՝ թանգարանի նյութատեխնիկական հագեցվածությունը բարելավելու համար։ 1998 թվականի ամռանը նրա ստեղծած «Առափնյա տուն» թանգարանը ստացել է Մոսկվայի քաղաքային թանգարանի կարգավիճակ։


== Մահ ==
Թամարա Տեր-Եղիազարյանը մահացել է 2005 թվականի մարտի 21-ին, Մոսկվայում։


== Ընտանիք ==
Ավագ եղբայր՝ Մուշեղ Անդրեասովիչ Տեր-Եղիազարյանց, հեղափոխական շարժման անդամ, խորհրդային կուսակցական աշխատող, ԽՍՀՄ Կենտգործկոմի անդամ։
Առաջին ամուսին՝ Սուրեն Վարդանով, ինստիտուտի համակուրսեցի։
Որդի՝ Անրի Սուրենովիչ Վարդանով (1931-2019), խորհրդային և ռուս գիտնական, բանասիրական գիտությունների դոկտոր, պրոֆեսոր, կինոգետ, հեռուստատեսային քննադատ։
Երկրորդ ամուսին՝ Ալեքսանդր Գրիգորևիչ Սիդորով (1906-1983), ԽՍՀՄ Մթերումների նախարարության գլխավոր վարչության պետ։


== Գրականություն ==
Из истории «Дома на набережной». Подъезд № 25 / Сост. Т. Тер-Егиазарян, М. Орлова, Т. Васильева. — М.: Компания «Спутник+», 1999. — 51, [1] с., ил.
Трифонов Ю. Дом на набережной: Повести и рассказы. — М.: Детская литература, 2001. — 334 с.


== Ծանոթագրություններ ==


== Արտաքին հղումներ ==
Тамара Андреевна ТЕР-ЕГИАЗАРЯН (1908—2005)
Սեն Կոնտեստ

Սեն Կոնտեստ (ֆր.՝ Saint-Contest), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 2348 մարդ, բնակչության խտությունը` 291.68 մարդ/կմ²։ Բնակավայրը զբաղեցնում է 8.05 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 5 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1696 աշխատունակ (15-64 տարեկան)  բնակիչ, որոնցից ակտիվ էին 1195-ը, իսկ ոչ ակտիվները` 501։ Ակտիվության ցուցանիշը կազմում է 70,5 %։ 1195 աշխատունակ մարդկանցից աշխատել է 1114 անձ (554 տղամարդ և 560 կին)։ Գործազուրկ են եղել 81 անձ (37 տղամարդ և 44 կին)։ 501 անաշխատունակներից 230-ը եղել են աշակերտներ կամ ուսանողներ, 183-ը` թոշակառուներ, իսկ 88-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զգոդա (գյուղ, Դոլինսկայայի շրջան)

Զգոդա (ուկրաիներեն՝ Згода), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Զգոդա գյուղում բնակվում էր 261 մարդ։ Բնակավայրը զբաղեցնում է 0,625 կմ² տարածք։ Բնակչության խտությունը կազմում էր 417,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրոնե Բույվիդայտե

Բրոնե Բույվիդայտե (լիտ.՝ Bronė Buivydaitė; Тиру Дукте (կեղծանուն), դեկտեմբերի 8, 1895(1895-12-08), Svėdasai, Q16473723?, Vilkomir County, Կովնոյի նահանգ, Ռուսական կայսրություն - հունվարի 29, 1984(1984-01-29), Անիկշչայ, Լիտվական ԽՍՀ, ԽՍՀՄ), լիտվացի գրող և արձակագիր։


== Կենսագրություն ==
Ծնվել է արհեստավորի փոքր ընտանիքում։ Մեծացել է Անիկշչայում։ Ավարտել է Կովնեյի հաշվապահական կուրսերը (1912): Աշխատել է որպես վաճառական։ 1914 թվականին ավարտել է Ուտենայի քառամյա դպրոցը, 1918 թվականին` Վորոնեժի գիմնազիա։ 1918-1930 թվականներին որպես ուսուցիչ է աշխատել Սկուոդասում, Վեվերվերջում, Պանեվեզում, Անիկշչայում։ Երկրորդ համաշխարհային պատերազմից հետո մինչև 1948 թվականը աշխատել է ուսուցիչ Ալիտուսում։
Մոտ 1960 թվականին նա կորցրել է տեսողությունը։ 1970 թվականին ընդունվել է Լիտվայի կույրերի միություն։ Կույրերի համայնքը նրան օգնություն է ցույց տվել։ Չնայած կուրությանը՝ նա երեխաների համար գրել է մի քանի գրքեր։
Թաղված է Անիկշչայում։


== Ստեղծագործություն ==
Միջպատերազմյան տարիներին տպագրվել է բանաստեղծությունների երեք ժողովածու, արձակի մի քանի գրքեր։ Նա երեխաների համար գրել է «Անիկշչայի բալլադներ» («Անիկշչայի բալադներ», 1930 թվական), հեքիաթներ, բանաստեղծություններ, պատմվածքներ։ Պատերազմից հետո, բացի նոր բանաստեղծություններից, նա նորից խմբագրել է նախորդ գործերը, հիմնականում երեխաների համար։
Նա գրել է «Բաց թերթեր» (Atversti lapai, 1934) վեպը, «Լիբրետտո Բոբ և երեցներ» օպերաների համար (Pupa ir seneliai)՝ Միկաս Վայտկևիչիուսի, «Յուրատե և Կաստիտիս<» («Jūratė ir Kąstytis», բեմադրվել է 1972 թվականին) Կ. Բանայտիսայի։
Նրա որոշ բանաստեղծություններ հիմնված են Վլադաս Յակուբենասի, Ալեքսանդրա Դիրվյանսկատեի և լիտվացի այլ կոմպոզիտորների երգերի երաժշտության վրա։
Օգտագործել է Тиру Дукте (Tyrų duktė) մականունը։


== Ստեղծագործություններ ==
Vasaros šnekos. 1921 (բանաստեղծությունների գիրք)
Mėlynasis drugelis. 1927 (պիես-հեքիաթ)
Anykščių baladės. 1930
Skudučiai. 1933 (բանաստեղծությունների գիրք)
Stebuklingoji radasta. 1933 (պիես-հեքիաթ)
Auksinis batelis. 1936 («Ոսկե կոշիկ», պատմվածք)
Trys bičiuliai. 1937 (պատմվածք)
Po žilvičiais. 1939 (բանաստեղծությունների գիրք)
Atversti lapai. 1934 (վեպ)
Lapė gudragalvė. 1935 (պիես-հեքիաթ)
Pro vaikystės langą. 1969 («Մանկության լուսամուտ», պատմվածք)
Karklo švilpa. 1972
Vargai vartus kilnoja. Vilnius Vaga, 1982 («Դժբախտությունը բացում է դարպասները», հուշեր)
Pro vaikystės langą. Vilnius Vyturys, 1995


== Ծանոթագրություններ ==


== Արտաքին հղումներ ==
Բրոնե Բույվիդատեի հուշահամալիր-թանգարան
Բրոնե Բույվիդատե(լիտվ.)
Ջեյ Ար Բորն

Ջեյ Ար Բորն (անգլ.` J. R. Bourne, ապրիլի 8, 1970(1970-04-08), Տորոնտո, Կանադա), կանադացի դերասան, ով նկարահանվել է շուրջ 80 ֆիլմերում և հեռուստասերիալներում։
Բորնն ավելի հայտնի է «Պատանի գայլը» հեռուստասերիալի գլխավոր կերպարներից մեկի՝ Էլիսոն Արջենթի հոր՝ Քրիս Արջենթի դերով։ Հեռուստասերիալում նկարահանվում է 2011 թվականից։ Նաև նա ունեցել է երկրորդական դերեր «Աստղային դարպասներ.SG-1» (1998-2006 թթ.), «Գաղտնի շրջան», «C.S.I. Հանցագործության վայր», «Ջրային ոստիկանություն», «24 ժամ», «Սահման» և այլ ֆիլմերում ու հեռուստասերիալներում։ 2012 թվականից երկրորդական դեր է ստացել «Վրեժ» հեռուստասերիալում։ 2014 թվականին նաև երկրորդական դեր է ստացել «Անհնարին է» հեռուստասերիալում։ Մեծ էկրաններին նկատելի են դարձել նրա «13 ուրվականները», «Մարդագայլի ծնունդը», «Էմիլի Ռոուզի 6 դեմոնները» և «Թիթեռի էֆեկտ 2» ֆիլմերում տարած նրա դերերը։


== Ծանոթագրություններ ==
Գիլբերտ Բուկենյա

Գիլբերտ Բուկենյա (անգլ.՝ Gilbert Bukenyaօգոստոսի 5, 1949(1949-08-05), Wakiso District, Կենտրոնական շրջան, Ուգանդա), Ուգանդայի պետական և քաղաքական գործիչ։ 2003 թվականի մայիսի 23-ից մինչև 2011 թվականի մայիսի 23-ը զբաղեցրել է երկրի փոխնախագահի պաշտոնը։ 1996 թվականից Ուգանդայի խորհրդարանում ներկայացրել է Բուսիրո ընտրատարածքը։ 2008 թվականին լույս է տեսել նրա «Խճճված միջանցքներ դեպի իշխանություն» ինքնակենսագրությունը։


== Կենսագրություն ==
Ծնվել է 1949 թվականի օգոստոսի 5-ին, Բուսիրոյի շրջանում գտնվող Լվանթամա գյուղում (ներկայումս Վակիսո շրջան), Ուգանդայի մայրաքաղաք Կամպալայից մոտ 30 կիլոմետր հեռավորության վրա գտնվող ճանապարհին։ 1982 թվականին ստացել է հանրային առողջապահության դիպլոմ Լոնդոնի Հանրային առողջապահության թագավորական ինստիտուտում։ Ստացել է նաև Մեծ Բրիտանիայի հիգիենայի և արևադարձային բժշկության Լոնդոնի դպրոցի գիտությունների մագիստրոսի աստիճան և Քվինսլենդի համալսարանում փիլիսոփայության դոկտորի աստիճան՝ «Պապուա Նոր Գվինեայի արվարձանային բնակչության շրջանում մինչև հինգ տարեկան երեխաների լուծի համաճարակաբանություն» թեմայով։
Գիլբերտ Բուկենյան վերադարձել է Ուգանդա՝ որպես բժշկության պրոֆեսոր և նշանակվել Մակերերի համալսարանի բժշկական ֆակուլտետի դեկան՝ զբաղեցնելով այդ պաշտոնը 1994-1996 թվականներին։ 1996 թվականին զբաղվել է քաղաքականությամբ և ընտրվել Բուսիրոյի շրջանի խորհրդարանի անդամ (պատգամավոր)։ Եղել է նաև Ուգանդայի դիմադրության ազգային շարժման խորհրդարանական խմբակցության նախագահ։ Ենթադրվում է, որ այդ ընթացքում նրան հաջողվել է լիցքաթափել լարվածությունը, որը կուտակվել էր նախագահ Յովերի Մուսևենիի և իշխող դիմադրության ազգային շարժման այլ առաջնորդների միջև։ Այնուհետև եղել է Բուգանդայի տարածաշրջանում Դիմադրության ազգային շարժման նախագահը։ Հետագայում դարձել է առևտրի և արդյունաբերության պետական նախարար, իսկ հետո նշանակվել է նախագահին կից նախարարի պաշտոնում։ 2003 թվականին դարձել է փոխնախագահ՝ փոխարինելով Սպեկիոզա Կազիբվեին, որն այդ ժամանակ զբաղվել է իր ամուսնալուծության գործընթացով։ Ավելի ուշ առաջադրվել էր դիմադրության ազգային շարժման գլխավոր քարտուղարի պաշտոնում և պարտվել Ամամե Մբաբազիին։
Ամուսնացած է բժիշկ Մարգարետ Բուկենայի հետ, որը 1970-ական թվականների սկզբին եղել է Մակերեի համալսարանի իր համակուրսեցին։ Կաթոլիկ եկեղեցու անդամ է։ 2005 թվականին զարմացրել է քաղաքական մեկնաբաններին՝ հայտարարելով, որ կառավարությունը վերահսկվում է մաֆիայի կողմից։ «Daily Monitor»-ին տված հարցազրույցում նա ասել է, որ մաֆիան նախատեսում է հեռացնել իրեն պաշտոնից և դա կապված է նրա աճող ժողովրդականության և Ուգանդայի հզոր կաթոլիկ եկեղեցու մոտ լինելու հետ։ Ասվել է, որ նա սիրում է լողալ և զբաղվել գյուղատնտեսությամբ։ Նրան վերագրում են Ուգանդայի բրնձի աճեցումը բարձունքներում, որը Ուգանդայում նաև հայտնի է «NERICA» անունով։


== Հրապարակված աշխատանքներ ==
Through intricate corridors to power. — Fountain Publishers, 2008. — ISBN 9789970028108


== Ծանոթագրություններ ==


== Արտաքին հղումներ ==
Website of the Parliament of Uganda
Gilbert Bukenya Has Announced his Retirement From Politics
(9511) Կլինգսոր

(9511) Կլինգսոր (անգլ.՝ Klingsor), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,76999 ա. մ., առավելագույնը մոտենում է 2,3904 ա. մ. հեռավորության վրա և հեռանում 3,1496 ա. մ.։ Արեգակի շուրջ մեկ ամբողջական պտույտ է կատարում 1683,9 երկրային օրվա ընթացքում, իր ուղեծրով շարժվելով միջինում 0,21379 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,42° անկյուն։
Կլինգսոր աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9511) Կլինգսոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիլդեբերտ Որդեգիր

Հիլդեբերտ Որդեգիր (լատ.՝ Hildebert Adoptivus, հոկ. 650 — հոկտեմբերի 18 662 թվական), ֆրանկների թագավոր, կառավարել է 656 — 661 թվականներին։ Կառավարել է Ավստրազիայում։


== Կենսագրություն ==
Մայորդոմ Գրիմոալդ Ավագի տղան, որը Պիպինիդների հարստությունից էր։ Սիգեբերտ III-ի մահից հետո՝ 656 թվականին, մայորդոմ Գրիմոալդը Սիգեբերտի տղային՝ Դագոբերտ II-ին ստիպեց ընդունել կուսակրոնությունը և ուղարկեց նրան Իռլանդիայի վանքերից մեկը։
Կան մի քանի վարկած Հիլդեբերտի մահի մասին։ «Ֆրանկների պատմություն» գրքում գրված է, որ 657 թվականին Գրիմոալդը և նրա տղային բռնեց մայորդոմ Խլոդվիգ II-ը, որից հետո մահացան։ Այս տարբերակը այնքան էլ իրականությանը չի համապատասխանում, որովհետև Քլոդվիգը մահացել է 657 թվականին։
Ավելի շուտ, Հիլդեբերտը գլխատվել է Կլոտար III-ի կողմից մոտավորապես 662 թվականին (այն բանից հետո, երբ Քլոտարը Ավստրազիան միացրեց իր տարածքներին)։


== Ծանոթագրություններ ==


== Գրականություն ==
Продолжатели Фредегара
Эрлихман В.В.: Правители мира
Մոյ

Մոյ, գյուղ Արևմտյան Հայաստանում, Վանի վիլայեթի Արճեշի գավառակում։


== Պատմություն ==
Բնակչությունը 1915 թվականի հուլիսին ռուսական զորքերի ուղեկցությամբ գաղթել ու բնակություն են հաստատել Արևելյան Հայաստանում։


== Բնակչություն ==
1909 թվականին ուներ 15 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բունդեսլիգա 2011-12


== Անցյալ մրցաշրջանի համեմատ փոփոխությունները ==
Բունդեսլիգա 2012-13-ում 16-րդ տեղը զբաղեցրած «Մյոնխենգլադբախի Բորուսիան» անցումային հանդիպումներ անցկացրեց 2-րդ Բունդեսլիգայում 3-րդ տեղը զբաղեցրած «Բոհումի» հետ և ընդհանուր 2։1 հաշվով հաղթեց՝ պահպանելով տեղը Բունդեսլիգայում։


=== Ռմբարկուներ ===


== Ծանոթագրություններ ==
Չիտեի ամրոց

Չիտեի ամրոց (իսպ.՝ Castillo de Chite), մուսուլմանական ժամանակաշրջանի փոքրիկ ամրոցի ավերակներ Իսպանիայի Անդալուզիա ինքնավար մարզի Գրանադա պրովինցիայի Լեկրին մունիցիպալիտետի Չիտե տեղայնքում։


== Նկարագրություն ==
Ամրոցի ավերակները գտնվում են ճամփեզրին, ծովի մակարդակից 500 մետր բարձրության վրա և Չիտե բնակավայրը միացնում են Բեզնար ջրամբարի հետ։
Ներկայում պահպանվել են միայն մի քանի ավերակ որմնանկարներ արևմտյան բնական նյութերից կառուցված 80 մետր երկարությամբ, 1 մետր բարձրությամբ և 70 սմ հաստությամբ։ Արևելյան և հարավային եզրերին կան փոքրիկ հավելյալ բեկորներ։
Գյուղական բնակավայրի պարսպապատ բնակելի կառույցի ավերակների հստակ ժամակաշրջանը հայտնի չէ։


== Ծանոթագրություններ ==


== Աղբյուրներ ==
MALPICA CUELLO, Antonio (1996):Poblamiento y Castillos en Granada; El Legado Andalusí-Lunwerg Edt; Barcelona. ISBN 84-7782-407-X
BARBOSA GARCÍA, Mª Vicenta/RUIZ RUIZ, Manuel: Valle de Lecrín: Aproximación a su Patrimonio; Junta de Andalucía, Gabinete Pedagógico de Bellas Artes; Granada.
Իգդիրյան նախաճաշ (կտավ)

Իգդիրյան նախաճաշ , ՀԽՍՀ ժողովրդական նկարիչ Էդուարդ Իսաբեկյանի 1980 թվականին ստեղծած «Իգդիրյան նախաճաշ» նատյուրմորտը դասվում է կենսագրական բնույթի շարքում։


== Պատմություն ==
Իսաբեկյանի անսահման կարոտը ծննդավայրի նկատմամբ հաստատում է նրա գեղարվեստական մտածելակերպը և՛ կերպարվեստում և՛ գրականության մեջ։ Իգդիրը Էդվարդ Իսաբեկյանի ծննդավայրն է, ուր նա ապրել է չորս տարի։ Իսաբեկյանի ծննդավայրն իր ու հարազատների գիտակցության մեջ նյութական ու հոգևոր ազգային սկզբնաղբյուր է, օջախ, որ լքվել էր ժամանակավոր, անպայման վերադառնալու համոզմունքով, ինչպես և վստահ էր հայրը։ Իրականում այն երազանք էր, իղձ, որ հոր կողմից արտաբերվում էր իբրև համոզմունք։


== Նկարագրություն ==
Արվեստագետի ամբողջական ապրումների բարդ համակարգում այս «նախաճաշը» միայն երանգ է հող ու ջրի, նիստ ու կացի, համ ու հոտի, իրականի ու երազածի գեղարվեստական խոսք, յուրահատուկ սինթեզ, որի ընթացքում արվեստագետի խռովահույզ հոգին փորձում է նյութականացնել մնայունի գաղափարը, նորացման անսահման ցանկությամբ որոնումների հոգեմաշ ոլորտը վերածել հաստատման, հացի, գինու, քյուֆթայի, բանջարեղենի խնամքով դասավորվածությունը՝ որոշակի պրոյեկցիոն բնույթի թվարկման՝ հայի տան ավանդական բույրի, ազգային կեցության զգայական վերապրումի։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Խաղեր (ֆիլմ)

Անվան այլ կիրառումների համար տե՛ս՝ Խաղեր (այլ կիրառումներ)Խաղեր, 1990 թվականին «Հայկ» կինոստուդիայում նկարահանված հայկական ֆիլմ է։


== Սյուժե ==
Մանուկների սիրած «կռիվ-կռիվ» խաղերը մեծահասակների աշխարհի դաժան կանոնների ճշգրիտ արտացոլումն են։


== Դերերում ==
Ֆիլմում նկարահանվել են Երևանի դպրոցների աշակերտները։


== Ծանոթագրություններ ==
Լենինսկոե (գյուղ, Կրոլևեցի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ուկրաիներեն՝ Ленінське), գյուղ Ուկրաինայի Սումիի մարզի Կրոլևեցի շրջանում։ Բնակավայրը նախկինում նաև անվանվել է Սպասկոե Պոլե, Սպասկոե։ Հիմնադրվել է 16-րդ դարում։
2001 թվականի տվյալներով Լենինսկոե գյուղում բնակվում էր 1 229 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորովսկոե (այլ կիրառումներ)

Վորովսկոե, կարող է վերաբերել՝

Վորովսկոե - գյուղ, Ուկրաինայի Դոնեցկի մարզի Կրասնոարմեյսկիում
Վորովսկոե - գյուղ, Ուկրաինայի Դոնեցկի մարզի Ստարոբեշևսկի շրջանում
Վորովսկոե - գյուղ, Ուկրաինայի Նիկոլաևի մարզի Ժովտնևի շրջանում
Վորովսկոե - գյուղ, Ուկրաինայի Սումիի մարզի Վելիկա-Պիսարևկայի շրջանում
Արտեմ (լեռ)

Արտեմ, լեռ Ադրբեջանի Նախիջևանի ինքնավար հանրապետության Օրդուբադի շրջանի արևելյան մասում, Փառակա գյուղից 2 կմ արևելք։ Սակավ բուսականությամբ լեռ է և ծովի մակարդակից ունի 2734 մետր բարձրություն։


== Ծանոթագրություններ ==
Մարկովիչի (այլ կիրառումներ)

Մարկովիչի, կարող է վերաբերել՝

Մարկովիչի - գյուղ, Ուկրաինայի Վոլինի մարզի Գորոխովի շրջանում
Մարկովիչի - գյուղ, Ուկրաինայի Վոլինի մարզի Լոկաչինի շրջանում
Պեսոչնայա (Գրյազնայի վտակ)

Անվան այլ կիրառումների համար տե՛ս՝ Պեսոչնայա (այլ կիրառումներ)Պեսոչնայա (ռուս.՝ Песочная), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Գրյազնա գետի աջ ափին 1,7 կմ հեռավորության վրա։ Գետի երկարությունը 14 կմ է։ Գետի ակունքը գտնվում է Կրասնոկլինսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020216
Հիդրոլոգիական ուսումնասիրությունների կոդը - 110002021
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սատոն շրջան (Տեխաս)

Սատոն շրջան (անգլ.՝ Sutton County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.766 կմ² է, բնակչությունը՝ 4.077 մարդ (2000 թ. տվյալներով)։ Շրջկենտրոնն է Սոնորա բնակավայրը։ Կազմավորվել է 1887 թ.։
Արշակ Գասապյան

Վիքիպեդիայում կան հոդվածներ  Գասապյան ազգանունով այլ մարդկանց մասին:Արշակ Գասապյան (?, Սամսոն, Օսմանյան կայսրություն - 1915, Նարման, Օսմանյան կայսրություն), հայ բժիշկ։


== Կենսագրություն ==
Արշակ Գասապյանը ծնվել է Տրապիզոնի նահանգի Սամսոն նավահանգստային քաղաքում։ Բժշկական կրթություն է ունեցել և բժիշկ աշխատել։ Սպանվել է 1915 թվականին Կարսի մոտ, Նարմանի մեջ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
«Հայ բժշկութեան տուած զոհերը, ցուցակագրուած վաւերական փաստերով», Կ. Պոլիս, 1919
Սահակյան Լիլիկ «Ոճրագործները չխնայեցին նույն իսկ մարդու կյանքը փրկողներին», «Առողջապահություն», Երևան, 1965, թ. 4
Մարյա Վյայսյալյա

Մարյա Իլմատար Վյայսյալյա (ֆիններեն՝ Marja Ilmatar Väisälä, մայիսի 9, 1916(1916-05-09), Հելսինկի, Ռուսական կայսրություն - դեկտեմբերի 21, 2011(2011-12-21), Տուրկու, Հարավային Ֆինլանդիայի տարածաշրջանային գործակալություն, Ֆինլանդիա), ֆին մաթեմատիկայի և բնական գիտությունների ուսուցչուհի, սիրողական աստղագետ։
Մարյա Վյայսյալյան ֆին հռչակավոր աստղագետ, օպտիկ և գեոդեզիստ Իրյո Վյայսյալյայի աղջիկն է։ Մեկնել է Նամիբիա՝ տեղի դպրոցներում մաթեմատիկա դասավանդելու նպատակով։
Տուրկուի աստղադիտարանում 1942 թ․ սեպտեմբերի 14-ին հայտնաբերել է (1718) Նամիբիա և (2437) Ամնեստիա աստերոիդները։


== Ծանոթագրություններ ==
Սոլովեյ (գետ)

Սոլովեյ (ռուս.՝ Соловей), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տալովկա գետի ձախ ափին՝ 6 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վուդու

Վո՛ւդու (անգլ.՝ Voodoo), ավանդական աֆրիկյան կրոն, որն ունի պետական կարգավիճակ Արևմտյան Աֆրիկայի մի շարք երկրներում։ Այսպես, վուդուն տարածում ունի էվա ժողովրդի շրջանում, ովքեր ապրում են Գանայի հարավում և արևելքում ու Տոգոյի կենտրոնական մասում, կաբյե, մինա և ֆոն ցեղերի մոտ՝ հարավային ու կենտրոնական Տոգոյից, Բենինում և Նիգերիայի հարավարևմտյան մասերի յորուբայի շրջանում։


== Տես նաև ==
Վուդու տիկնիկ
Զոմբի
Գրի-գրի (թալիսման)
Էխթիլա

Էխթիլա (հաճախ անվանում են նաև Իխտիլա)՝ հայաբնակ բնակավայր Վրաստանի Ախալքալաքի մունիցիպալիտետում, պատմական Ջավախքի գավառի տարածքում, շրջկենտրոն Ախալքալաքից 16 կմ դեպի հյուսիս։ Գյուղում բնակվում է 322 ընտանիք։ Բնակչության ընդհանուր թիվը կազմում է 978 մարդ (2014)։ Գյուղն ընդհանուր առմամբ ունի 1081 հա տարածք, որից 401 հա-ը վարելահողեր են, 100 հա-ը խոտհարքեր, իսկ 580 հա-ը արոտավայրեր։


== Արտաքին հղումներ ==
http://javakhkmedia.com/%D5%B0%D5%A1%D5%B5%D5%B8%D6%81-%D6%81%D5%A5%D5%B2%D5%A1%D5%BD%D5%BA%D5%A1%D5%B6%D5%B8%D6%82%D5%A9%D5%B5%D5%A1%D5%B6-%D5%AD%D5%A1%D5%B9%D6%84%D5%A1%D6%80-%D5%A7%D5%AD%D5%BF%D5%AB%D5%AC%D5%A1-%D5%A3/(չաշխատող հղում) Հայոց Ցեղասպանության խաչքար Էխտիլա Գյուղում
https://www.youtube.com/watch?v=jA_53qQNy1g Էխտիլա գյուղի մշտական բարերարների աշխատանքները խաչքարից մինչև ծառատունկ


== Ծանոթագրություններ ==
Շեբեդիխա

Շեբեդիխա (ուկրաիներեն՝ Шебедиха), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Շեբեդիխա գյուղում բնակվում էր 76 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 205,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թաղոտ

Թաղոտ գյուղ Արցախի Հանրապետության Հադրութի շրջանում։
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Աշխարհագրական տեղեկություններ ==
Գտնվում է Հադրութից 9 կմ դեպի հյուսիս-արևմուտք, իսկ հեռավորությունը Արցախի Հանրապետության մայրաքաղաք Ստեփանակերտից 115 կմ է։ Դիրքը գեղատեսիլ է, շրջապատված է այգիներով, բարձրությունը ծովի մակերևույթից 1200 մետր է, կլիման, օդը և ջուրը շատ բարենպաստ է։ Կոլտնտեսությունը կազմավորվել է 1929 թվականին, տնտեսության հիմնական ուղղություններն են, հացահատիկի մշակությունը, ինչպես նաև` խաղողագործությունն ու անասնապահությունը։


== Ընդհանութ տեղեկություններ ==
Գյուղի շրջակայքը հարուստ է թեղու ծառատեսակով։ Անվանումն առաջացել է «թեղուտ» բառից, որը ձևափոխվել և այժմ կոչվում է Թաղոտ։ Գյուղի պատմությունն սկսվում է 12-րդ դարի սկզբներից, Հադրութի շրջանի պատմական  գյուղերից է, ըստ գյուղի բնակիչների` այստեղ բնակավայր է եղել դեռ  9-րդ դարից։ 1836 թվականին այստեղ  7 Քար կոչվող եկեղեցու տեղամասում կառուցվել է Սուրբ Հովհաննես եկեղեցին, որն այժմ ոչ բարվոք վիճակում է։ 1890-ական թվականների սկզբներին այստեղ կար 70 տուն, 475 բնակիչ,  1987 թվականին` 71 տուն, 198 բնակիչ։ Էլեկտրաֆիկացվել է 1951 թվականին։ Այս գյուղում է ծնվել հայ խորհրդային հեղափոխական գործիչ, Բաքվի 26 կոմիսարներից` Բաղդասար Ավագյանը։


== Թաղուտը Հայրենական մեծ պատերազմ ==
Ըստ գյուղի բնակիչների` Հայրենական մեծ պատերազմին մասնակցել է 160 մարդ, որից զոհվել են 72-ը իսկ ըստ Ս. Մելքումյանի «Լեռնային Ղարաբաղ» գրքի` Հայրենական մեծ պատերազմին մասնակցել է 134 մարդ, որից զոհվել է 51-ը. նրանց հիշատակին կանգնեցվել է հուշարձան։


== Թաղուտը Արցախյան պատերազմ ==
Արցախյան առաջին պատերազմին մասնակցել է 35 մարդ, որից 5-ը զոհվել են, 5-ը վիրավորվել։


== Ծանոթագրություններ ==
Կոժուշկի (գյուղ, Նովգորոդ-Վոլինսկի շրջան)

Կոժուշկի (ուկրաիներեն՝ Кожушки), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Կոժուշկի գյուղում բնակվում էր 286 մարդ։ Բնակավայրը զբաղեցնում է 0,821 կմ² տարածք։ Բնակչության խտությունը կազմում էր 348,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպորտը Կանադայում

Կանադայում տարածված են տարբեր սպորտի տեսակներ։ Կանադացիները շատ լրջորեն են վերաբերվում տափօղակով հոկեյին, նրա կարգուկանոնին, այդ իսկ պատճառով նրանք համաշխարհային մակարդակի վարպետներ են արդեն երկար տարիններ։ Երկրորդ ամենատարածված սպորտաձևը կանադական ֆուտբոլն է։ Ողջ աշխարհում կանադացիններն առանձնահատուկ լավ են մասնակցում հատկապես ձմեռային սպորտաձևերին (չմուշկավազք, որտեղ վազում են երկար ու կարճ տարածություն, գեղասահքը, ակրոբատիկ դահուկային սպորտը և կյոռլինգը)։ Ամառային օլիմպիական խաղերին մարզիկներն աչքի են ընկնում են հատկապես ջրացատկ, 100 մետր վազք, բայդարկաներով և կանոեներով թիավարություն սպորտաձևերում։
Նույնիսկ այն դեպքում, որ ավելի ու ավելի մեծ ճանաչում է ձեռք բերում ֆուտբոլը, երկրում ավելի շատ անցկացվում են այն սպորտաձևերը, որոնց հայրենիքը ԱՄՆ-ն է. կանադական ֆուտբոլ (որը շատ նման  է ամերիկյան ֆուտբոլին), բեյսբոլ և բասկետբոլ
Բացի այս Կանադան իրավունք ունի մասնակցելու ամերիկական ազգային առաջնությունների (MLB, NBA): Հենց Կանադայում են սահմանվել կյոռյինգի մերօրյա կանոնները, և այս սպորտի տեսակ հեռուստացույցով դիտվող ամենամասայական սպորտաձևն է կանադայում, չհաշված հոկեյի առաջնությանը։ Մոնրեալում Ջեյմս Նեյսմիթի ջանքերով աչքի ընկավ նաև բասկետբոլը։1976 թվականին Մոնրեալում տեղի ունեցավ 11-րդ Ամառային Օլիմպիական Խաղերը, Կալգարիում 1988 թվականին 15-րդ Ձմեռային Օլիմպիական Խաղերը և Վանկուվերում 2010 թվականին տեղի ունեցան 21-րդ Ձմեռային Օլիմպիական Խաղերը։


== Մարմնամարզությունը կանադացիների կյանքում ==
Հասարակ կանադացիների կյանքում սպորտը մեծ տեղ ունի։ Ձմռանը ողջ երկիրը երեկոները անցկացնում է հեռուստացույցի առջև, երկրպագելով հոկեյի թիմերին և գեղասահորդներին։ Մանկական սպորտը համարվում է նորմա։ Ամառային երեկոները, և նաև հանգստյան օրերին ընտանիքներով գնում են մարզային և դպրոցական խաղադաշտեր, որպեսզի երկրպագեն իրենց երեխաներին, ինչպես տղաներին, այնպես էլ աղջիկներին։ Ամենից հաճախ ծնողները իրենց 5-6 տարեկան աղջիկներին տալիս են ֆուտբոլի ու հոկեյի՝ հավատալով, որ դա ոչ միայն կկոփի իրենց երեխաններին այլև կբարձրացնի նրանց կոլեկտիվ մտածողությունը և համառությունը։ Երբեմն հարևանությամբ գտնվող խաղադաշտերում միանգամից կարող է տեղի ունենալ մի քանի սպորտային հանդիպումներ՝ բեյսբոլ, ամերիկյան ֆուտբոլ և եվրոպական ֆուտբոլ սպորտաձևերում։ Շատ կանադական ընտանիքներ կամավոր մասնակցում են իրենց երեխաների սպորտային կյանքին, մարզելով դպրոցակներին, նախապատրաստում են խաղադաշտը և այլն։ Գրեթե ամեն քաղաքում կա լողի համար նախատեսված լողավազաներ, ծածկի տակ գտնվող սահադաշտեր, որոնք գրավում են բոլոր կանադացիներին, անկախ տարիքից և սեռից։
Կանադայի ձմեռային պաշտոնական խաղը համարվում է հոկեյը, որը շատ հայտնի ժամանցի միջոց է։ Ամենատարածված ամառային խաղը ազգաին լաքրոսն է, ինչպես նաև խոտի վրա անցկացվող հոկեյը ու ֆուտբոլը։
2010 թվականին Վանկուվերում և քաղաքից հյուսիս գտնվող լեռադահուկային հանգստավայր Ուիսթլերում անցկացվել է 21-րդ Ձմեռային Օլիմպիական Խաղերը, որտեղ Կանադան ընդհանուր թիմային միավորներով զբաղեցրել է առաջին հորիզոնականը։


== Արտաքին հղումեր ==
Կանադայի սպորտի կենտրոն


== Ծանոթագրություններ ==
Սարիկ (Կարյագինոյի գավառ)

Սարիկ, գյուղ Ելիզավետպոլի նահանգի Կարյագինոյի գավառում։ Գտնվում էր Կզըլկայա լեռան վրա, Շուշի քաղաքից 32 կմ հարավ-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վիկտոր Բիակա Բոդա

Վիկտոր Բիակա Բոդա (ֆր.՝ Victor Biaka-Boda, փետրվարի 25, 1913(1913-02-25), Gagnoa, Կոտ դ'Իվուար - հունվարի 28, 1950(1950-01-28), Կոտ դ'Իվուար), հեքիմ, Ֆրանսիայի սենատոր՝ Փղոսկրի Ափից։


== Կենսագրություն ==
Վիկտոր Բիակա Բոդան ծնվել է 1913 թվականի փետրվարի 25-ին Գանոա քաղաքում։ Դակարում ավարտելով Afrique Occidentale Française բժշկական դպրոցը՝ Բիակա Բոդան վերադարձավ հայրենիք, որտեղ սկսեց զբաղվել բժշկությամբ։ Կոտ դ'Իվուարի դեմոկրատական կուսակցության անդամ էր (ֆր.՝ Parti Démocratique de la Côte d'Ivoire — Rassemblement Démocratique Africain, կրճատ՝ PDCI-RDA)։ 1948 թվականի նոյեմբերի 14-ին ընտրվել է Ֆրանսիայի սենատոր։
1950 թվականի հունվարի 28-ին հերթական նախընտրական արշավի ժամանակ Բուաֆլե քաղաքի մոտակայքում նրա ավտոմեքենան փչացավ, և մինչ վարորդը փորձում էր այն վերանորոգել, սենատորը հեռացավ ջունգլիներ։ Նրա ածխացած ոսկորները գտան միայն նոյեմբերին։ 1951 թվականի հուլիսին Թայմ ամսագիրը հայտնեց, որ «սենատորին կերել են իր իսկ ընտրողները»։
Վիկտոր Բիական Բոդայի պատվին մարզադաշտ է անվանվել Գանոա քաղաքում, որտեղ հանդես է գալիս տեղի «Գանոա» ֆուտբոլային ակումբը։
1993 թվականին նրա մասին գիրք է հրատարակվել «La «Disparition» du patriote ivoirien Victor Biaka Boda»։


== Ծանոթագրություններ ==


== Արտաքին հղումներ ==
BIAKA-BODA Victor (ֆր.)
Սաաթլը

Սաաթլը (ադրբ.՝ Saatlı), քաղաք ներկայիս Ադրբեջանական Հանրապետությունում, Սաաթլըի շրջանի վարչական կենտրոն։ Բնակչությունը՝ ▲17 900 մարդ (2012)։


== Ծանոթագրություններ ==
Սուխոե (գյուղ, Օկուլովսկի շրջան)

Անվան այլ կիրառումների համար տե՛ս՝ Սուխոե (այլ կիրառումներ)Սուխոե (ռուս.՝ Сухое), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրիկ Բոգլ

Էրիկ Բոգլ (անգլ.՝ Eric Bogle, սեպտեմբերի 23, 1944(1944-09-23), Peebles, Peeblesshire, Միացյալ Թագավորություն), ավստրալիացի ֆոլկլոր կատարող և հեղինակ, հայտնի է դարձել իր
երկու հակապատերազմանակ երգերով, որոնց համար եղել են բազմաթիվ քավր տարբերակներ՝ «And the Band Played Waltzing Matilda» և «No Man’s Land (The Green Fields of France)»։


== Կենսագրություն ==
Էրիկ Բոգլը ծնվել է շոտլանդացի պարկապզուկ նվագողի ընտանիքում։ Բանաստեղծություններ գրելը սկսել է ութ տարեկան հասակում։ Ավելի ուշ նա փորձել է հաջողության հասնել սկիֆլ բեմում։ 1969 թվականին նա գաղթել է Ավստրալիա, այստեղ ամուսնացել և բնակվել է Բրիսբենում, դարձել է Կանբերա ֆոլկ ակումբի ակտիվ մասնակից (Canberra Folk Club)։
Միայն 1980 թվականին Էրիկ Բոգլը որոշեց դառնալ պրոֆեսիոնալ երաժիշտ։ Այդ ժամանակ արժանացավ համաշխարհային ճանաչում որպես «And the Band Played Waltzing Matilda» երգի հեղինակ (1972 թ.)։ Այդ հուզիչ ու ողբերգական պատմությունը Ավստրալիայի և Նոր Զելանդիայի (ANZAC) կորպուսի զինվորների ճակատագրի մասին է, ովքեր կռվում էին Գալիպոլիում։ Այն հետագայում Բոգլի Առաջին համաշխարհային պատերազմի մասին հայտնի ստեղծագործությունների շարքի մասին է։ Երգերը կատարել և ձայնագրել են տարբեր ժամանակներում, ընդհանուր առմամբ, ավելի քան 80 երաժիշտներ։
«No Man’s Land (Green Fields of France)» երգը ստեղծվել է հեղինակի՝ Ֆրանսիայի հյուսիսում ռազմական գերեզմանատուն այցելելու տպավորության տակ, նաև այն ձեռք է բերել մեծ համբավ և հաճախ կատարվում է որպես հարգանքի տուրք նվիրված մարտի դաշտում  բոլոր ընկածներին։ The Fureys֊ի կատարմամբ այն 26 շաբաթ ներառված է եղել իռլանդական չարթերում, որից միայն 10 շաբաթ՝ առաջին հորիզոնականում։
էրիկ Բոգլն ապրում էր Ադելաիդայից ոչ հեռու և հանդես էր գալիս անսամբլում, որի կազմում էին նաև Ջոն Ջոնսը (անգլ.՝ Jon Jones, ջութակ, կիթառ) և Դևիդ Օ Նիլը  (անգլ.՝ David O’Neill, մանդոլինա)։ Նրա հետ աշխատում էր նաև ստեղնաշարային գործիքներ նվագող , բաս կիթառիստ և սաքսոֆոնահար Իեն Բլեյկը (экс-Pyewackett)։
Էրիկ Բոֆլի երգերի կատարող երաժիշտների թիվում եղել են Ջուն Թեյբորը The Men They Couldn't Hang, The Clancy Brothers, Ջոն Մակտերմոտը, Լիեմ Կլենսին, Մայք Հարդինգը, The Pogues, Dropkick Murphys, Բիլլի Բրենը, Ջոն Ուիլյամսը։ 2000 թվականին լույս տեսավ Բոգլի (5 CD) «Singing The Spirit Home»֊ը։ 2006 թվականին նա ունեցավ մեծ շրջագայություն Բրիտանիայում։
Էրիկ Բոգլը Ավստրալիայի Օրդենի ասպետ էր։ Իր գործունեության համար նա պարգևատրվել է ՄԱԿ-ի աշխարհի մեդալով (անգլ.՝ U.N. Peace Medal).։


== Դիսկագրություն ==


== Բոլգի տեսահոլովակներ ==
And The Band Played Waltzing Matilda, The Pogues, live
Green Fields of France, The Corries


== Ծանոթագրություններ ==


== Արտաքին հղումներ ==
www.ericbogle.net Պաշտոնական կայք։
Պոլիա

Անվան այլ կիրառումների համար տե՛ս՝ Պոլիա (այլ կիրառումներ)Պոլիա  (իտալերեն՝ Polia), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1317 մարդ, բնակչության խտությունը կազմում է 1317 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 88027։ Հեռախոսային կոդը՝ 0963։
Կոմունայի հովանավորն է Սուրբ Էնրիկեն։ Տոնը նշվում է հուլիսի 13-ին։
Մոտակա բնակավայրերն են՝ Չենադին, Կորտալեն, Ֆիլադելֆիան, Յակուրսոն, Մայերատոն, Մոնտերոսո Կալաբրոն, Սան Վիտո սուլլո Յոնիոն։


== Արտաքին հղումներ ==
Բնակավայրի պաշտոնական կայք
(5566) 1991 VY3

(5566) 1991 VY3, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 11-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,184419 ա. մ., առավելագույնը մոտենում է 2,6979 ա. մ. հեռավորության վրա և հեռանում 3,6709 ա. մ.։ Արեգակի շուրջ մեկ ամբողջական պտույտ է կատարում 2075,6 երկրային օրվա ընթացքում, իր ուղեծրով շարժվելով միջինում 0,173444 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5566) 1991 VY3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրի Անտոնով (դիվանագետ)

Յուրի Անտոնով (ռուս.՝ Ю́рий Алекса́ндрович Анто́нов, մարտի 10, 1949(1949-03-10)), ռուս դիվանագետ։ 1-ին դասի արտակարգ և լիազոր դեսպանորդ (2010 թվականի ապրիլի 12)։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1972 թվականից զբաղվում է դիվանագիտական գործունեությամբ։

1993 - 1998 թվականներին՝ Ադենում (Եմեն) Ռուսաստանի գլխավոր հյուպատոս։
2001 - 2003 թվականներին՝ Ռուսաստանի Դաշնության արտաքին գործերի նախարարության կադրերի դեպարտամենտի փոխտնօրեն։
2003 թվականի մայիսի 13-ից մինչև 2008 թվականի հունվարի 28-ը Բահրեյնում եղել է Ռուսաստանի Դաշնության արտակարգ և լիազոր դեսպան։
2008 - 2011 թվականներին՝ Ռուսաստանի Դաշնության արտաքին գործերի նախարարության Աֆրիկայի դեպարտամենտի փոխտնօրեն։
2011 - 2014 թվականներին՝ Ռուսաստանի գլխավոր հյուպատոս Օդեսայում (Ուկրաինա)։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունիսի 2)։
1-ին դասի արտակարգ և լիազոր դեսպանորդ (2010 թվականի ապրիլի 12)։


== Ծանոթագրություններ ==
1999 (երգ)

«1999» բրիտանացի երգիչ Charli XCX-ի և ավստրալիացի երգիչ Տրոյ Սիվանի երգը, թողարկվել է 2018 թվականի հոկտեմբերի 5-ին, որպես սինգլ՝ Asylum լեյբլում։ Ստեղծագործոիթյանը հաջողվեց հասնել UK Singles Chart-ի 13-րդ դիրքին, գրավել է Չարլիի թոփ 40-ի 10-րդ հորիզոնականը և Սիվանի՝ 3-րդ։


== Ստեղծագործություն ==
Սաշա Գեֆենը Pitchfork-ից «1999» երգի վերանայման ժամանակ հաստատել է, որ երգը իր մեջ պարունակում է նոստալգիայի, քնարական նոտաներ, որոնք լսողներին տեղափոխում են XX դարի վերջին տասնամյակ։


== Շապիկ ==
Սինգլի շապիկը ուղղակիորեն հղում է դեպի «Մատրիցա» ֆիլմը, Տրոյը վերափոխվում է Նեոյի, իսկ Չարլին` Տրինիտիի։


== Երաժշտական տեսահոլովակ ==
Տեսահոլովակը թողարկվել է 2018 թվականի հոկտեմբերի 11-ին, որտեղ կատարողները հանդես են գալիս 90-ականների փոփ մշակույթի կերպարներով։ Տեսահոլովակում վերստեղծվել են Սթիվ Ջոբսի (և iMac G3-ի), Բրիթնի Սպիրսի, Ջասթին Թիմբերլեյքի, New Radicals-ի, Էմինեմի, Ռոուզ Մաքգոուենի, Մերիլին Մենսոնի, «Տիտանիկ» ֆիլմի, «Մատրիցայի», «Գեղեցկություն ամերիկյան ձևով», «Ведьма из Блэр: Курсовая с того света»-ի, The Sims վիդեոխաղի,«Say You’ll Be There» Spice Girls, «Waterfalls» TLC, «Thinking of You (I Drive Myself Crazy)» NSYNC և «I Want It That Way» Backstreet Boys երգերի տեսահոլովակները։


== Կոմպոզիցիաների ցուցակ ==
Digital download
«1999» — 3:09Digital download — Alphalove remix
«1999» (Alphalove remix) — 3:55Digital download — Easyfun remix
«1999» (Easyfun remix) — 3:12Digital download — Michael Calfan remix
«1999» (Michael Calfan remix) — 3:03


== Շքերթներ ==


== Վկայագրեր ==


== Թողարկման պատմություն ==


== Ծանոթագրություններ ==
Կոբրալովո (գյուղ, Գատչինսկի շրջան)

Անվան այլ կիրառումների համար տե՛ս՝ ԿոբրալովոԿոբրալովո (ռուս.՝ Кобралово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մածիմ

Մածիմ (վրաց.՝ მაწიმი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 618 մարդ։


== Ծանոթագրություններ ==
Airbus A321–ի ավիավթար Մոգադիշոյում

Airbus A321–ի ավիավթար Մոգադիշոյում, ավիավթար, որը տեղի է ունեցել 2016 թվականի փետրվարի 2-ին։ Airbus A321-211 օդանավը որը պատկանում էր Daallo Airlines ավիաընկերությանը իրականացնում էր չվերթ Մոգադիշոյից դեպի Ջիբութի։ Սակայն թռիչքի ընթացքում մահապարտ ահաբեկիչը ռումբ է պայթեցրել, ով անդամ է իսլամական «Ալ-Շհաբաբ» խմբում։ Ռումբը բարեբախտաբար ապահերմետիկացվել է, այնուհետև ինքնաթիռը վայրէջք է կատարել Մոգադիշոյի օդանավակայանում։ Ինքնաթիռում գտնվում էր 81 մարդ (7 անձնակազմի անդամներ և 74 ուղևոր)։ Բարեբախտաբար բոլորը փրկվել են։


== Ինքնաթիռ ==
Airbus A321-211 օդանավը արտադրվել է 1996 թվականին, նույն թվականի հունվարի 6-ին օդանավը իրականացրել է իր առաջին չվերթը։ Օդանավը 2015 թվականի հունվարի 5-ին հանձնվել է Daallo Airlines ավիաընկերությանը։ Ինքնաթիռում կարող է տեղավորվել 220 մարդ։


== Տես նաև ==
A321-ի ավիավթար Սինայի թերակղզում


== Ծանոթագրություններ ==


== Արտաքին հղումներ ==
Daallo Airlines Archived 2015-08-18 at the Wayback Machine.
Վելիկայա Ֆոսնյա

Վելիկայա Ֆոսնյա (ուկրաիներեն՝ Велика Фосня), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1923 թվականին։
2001 թվականի տվյալներով Վելիկայա Ֆոսնյա գյուղում բնակվում էր 1 147 մարդ։ Բնակավայրը զբաղեցնում է 4382 կմ² տարածք։ Բնակչության խտությունը կազմում էր 261,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուզելուս

Ուզելուս  (իտալերեն՝ Usellus), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 933 մարդ (2008 թվականի տվյալներով), բնակչության խտությունը կազմում է 27 մարդ/կմ²։ Զբաղեցնում է 35 կմ² մակերես տարածք։
Փոստային ինդեքսն է՝ 9090։ Հեռախոսային կոդը՝ 0783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0783 938001
Էլեկտրոնային հասցե` comune@comune.usellus.or.it
Գլխավոր կայք` http://www.comune.usellus.or.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարմարտենից մինչև Ղարաբաղ

Կարմարտենից մինչև Ղարաբաղ (անգլ.՝ From Carmarthen to Karabagh), ուելսցի հոգևորական Փաթրիք Թոմասի կողմից գրված գիրք, որտեղ նա ցույց է տալիս հայերի և ուելսցիների միջև եղած բազմաթիվ ընդհանրությունները։
Փաթրիք Թոմասն առաջին անգամ Հայաստան է այցլել 2005 թվականին սկսել ոսումնասիրել հայոց պատմությունը` շատ ընդհանուր եզրեր գտնելով իր հայրենիքի պատմության հետ։ Գրքի կառուցվածքը ունի առանձնահատուկ կառուցվածք. գլուխներ` Հայաստանի և վերջաբաններ Ուելսի հետ ընդհանրությունների մասին։ Իր գրքում Փաթրիք Թոմասը նաև զուգահեռներ է անցկանում Փոքր Մհերի և Ուելսի ազգային հերոս Օուայն Գլենդուրի միջև։
Գիրքը բարձր է գնահատել Անգլիկան եկեղեցու առաջնորդը՝ Քենթերբերիի արքեպիսկոպոս Ռոուեն Ուիլյամսը։ Գրքի նախաբանում նա գրել է հետևյալը.


== Արտաքին հղումներ ==
A Welshman discovers Armenia(չաշխատող հղում) (անգլ.)
Գիրքը amazon.com-ում


== Ծանոթագրություններ ==
Սիդորովկա (խուտոր, Ալեկսեևսկի շրջան)

Անվան այլ կիրառումների համար տե՛ս՝ ՍիդորովկաՍիդորովկա (ռուս.՝ Сидоровка), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռյուքերսդորֆ (Միջին Ֆրանկոնիա)

Ռյուքերսդորֆ  (գերմ.՝ Rückersdorf), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 4475 մարդ (դեկտեմբերի 31, 2010)։ Զբաղեցնում է 3,57 կմ² մակերես։ Պաշտոնական կոդ՝ 09 5 74 154։


== Ծանոթագրություններ ==


== Արտաքին հղումներ ==
կայք(չաշխատող հղում)
Նածիլոփեթ

Նածիլոփեթ (վրաց.՝ ნაწილოფეთი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Սամտրեդիայից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
End SARS

End SARS, կենտրոնացված սոցիալական շարժում և Նիգերիայում ոստիկանության կամայականության դեմ զանգվածային բողոքների շարք։ Շարժման կարգախոսը կոչ է անում լուծարել Կողոպուտների դեմ հատուկ ջոկատը (Special AntiRobbery Squad), որը հայտնի է իր մեծ թվով չարաշահումներով։
Այս կարգախոսից իրենց անունը ստացած բողոքի ակցիաները սկսվել են 2017 թվականին՝ որպես #ENDSARS հեշթեգի օգտագործմամբ Twitter-ի արշավ, Նիգերիայի կառավարությանը հայտարարվել է SARS-ը լուծարելու պահանջ։ 2020 թվականի հոկտեմբերին չարաշահումների նոր բացահայտումներից հետո զանգվածային ցույցեր են տեղի ունեցել Նիգերիայի բոլոր խոշոր քաղաքներում և ուղեկցվել սոցիալական ցանցերում բարձր վրդովմունքով։ Միայն Twitter-ում այդ հեշթեգով հավաքվել է մոտ 28 մլն թվիթ։ Նիգերիացիների և նրանց կողմնակիցների համերաշխության բողոքները և ցույցերը տեղի են ունեցել աշխարհի շատ խոշոր քաղաքներում։ Բողոքի ցույցերը ուշագրավ են նրանով, որ դրանց մասնակցում են երիտասարդ նիգերիացիները։ 
Մի քանի օր տևած բողոքի ակցիաներից հետո Նիգերիայի ոստիկանության գլխավոր տեսուչ Մուհամմադ Ադամուն հայտարարել է երկրում Կողոպուտների դեմ հատուկ ջոկատի (SARS) լուծարման մասին։ Տարիներ շարունակ այս ջոկատի ոստիկանները գումար էին շորթում, ահաբեկում, ագրեսիվ գործողություններ իրականացնում բնակչության նկատմամբ, իսկ երբեմն հասնում էին նաև սպանությունների և սոդոմիայի, ինչը Նիգերիայի բնակիչների դժգոհությունն է առաջացրել։
Հոկտեմբերի 21-ին նիգերիացի ոստիկանները կրակ են բացել ցուցարարների վրա։ Ավելի վաղ անհայտ հանցագործների խումբը հարձակվել էր Էդո նահանգում գտնվող երկու ուղղիչ հաստատությունների վրա՝ ազատ արձակելով հարյուրավոր բանտարկյալների։ Այդ կապակցությամբ նահանգի իշխանությունները նրա ամբողջ տարածքում 24-ժամյա պարետային ժամ սահմանելու մասին որոշում են կայացրել։
Հոկտեմբերի 23-ին հաղորդվել էր, որ Նիգերիայում բողոքի ակցիաների ժամանակ տեղի ունեցած անկարգությունների ընթացքում զոհվել է առնվազն 69 մարդ։ Նիգերիայի նախագահի մամուլի քարտուղարի խոսքով՝ զոհերի թվում են 51 սովորական քաղաքացի, 11 ոստիկան և 7 զինվոր։ Նիգերիայի նախագահ Մուհամմադու Բուհարին մտահոգություն է հայտնել, որ անկարգությունների և քաոսի հետևանքով շատ մարդիկ են զոհվել, իսկ պետական և մասնավոր սեփականությունը մեծ վնաս է կրել։


== Ծանոթագրություններ ==


== Արտաքին հղումներ ==
«Պաշտոնական կայք»։ Արխիվացված է օրիգինալից 2020-11-01-ին։ Վերցված է 2020-11-06
Լենոչկան և խաղողը

Լենոչկան և խաղողը (ռուս.՝ Леночка и виноград), խորհրդային հնչյունային ֆիլմ, որը նկարահանվել է ըստ Եվգենի Շվարցի և Նիկոլայ Օլեյնիկովի սցենարի, ռեժիսոր Անտոնինա Կուդրյավցևայի կողմից։ «Արթնացրեք Լենոչկային» համր ֆիլմի շարունակությունն է։


== Սյուժե ==
Պիոներները խումբը արձակուրդները անցկացնում են խաղողի սովխազում, հարավում։ Երեխաներն ակտիվորեն օգնում են պաշտպանել խաղողը վնասատուներից` թռչուններից և միջատներից, բայց «աշխարհի ամենավաղահաս խաղողի» ամենասարսափելի թշնամին անորսալի գող էր... Լենոչկան իր ընկերների օգնությամբ հետևում է գողին և բռնում է նրան, որը, պարզվում է, տեղի խոհարարն էր և թաքնվում էր սովխոզի կառապանի դիմակի տակ։


== Դերերում ==
Յանինա Ժեյմո՝ Լենոչկա
Բորիս Չիրկով՝ սովխոզի կառապան
Պյոտր Գոֆման՝ խոհարար քեռի Պետյա
Իննա Ֆյոդորովա
Ալեքսանդր Կուրկով՝ ուսուցիչ Բորիս Ռոշին
Ժենյա Վորոբյովա
Գ․ Բարոնով


== Նկարահանող խումբ ==
Սցենարի հեղինակներ՝ Եվգենի Շվարց, Նիկոլայ Օլեյնիկով
Ռեժիսոր՝ Անտոնինա Կուդրևցևա
Օպերատորներ՝ Պավել Պոսիպկին, Միխայիլ Ռոտինով
Նկարիչ՝ Եվգենիա Սլովցովա
Կոմպոզիտոր՝ Նիկոլայ Ստրելնիկով, ըստ այլ տվյալների` Դավիդ Գեյգներ
Հնչյունային ձևավորումը՝ Իվան Դմիտրիևի, Եվգենի Նեստերովի


== Տեխնիկական տվյալներ ==
Սև ու սպիտակ, հնչյունային


=== DVD ===
Հնչյունային տեսակը` Dolby Digital 2.0
Լուսագրերը բացակայում են
Տարածաշրջանային կոդ` 0 (ALL)
Պատկեր` 4:3
Գույն` PAL
Թողարկող` «Master Type»


== Ծանոթագրություններ ==
Աբարի

Աբարի (վրաց.՝ აბარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Ամբրոլաուրից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 122 մարդ։


== Ծանոթագրություններ ==
Մուրոս (քաղաք)

Անվան այլ կիրառումների համար տե՛ս՝ Մուրոս (այլ կիրառումներ)Մուրոս (իսպ.՝ Muros), քաղաք և համայնք Իսպանիայում, գտնվում է Լա-Կորունյա նահանգում՝ Գալիսիա ինքնավար համայնքի կազմում։ Քաղաքը մտնում է Մուրոսի շրջանի կազմի մեջ։
Զբաղեցնում է 73,3 քառ. կմ մակերես։ Բնակչությունը՝ 9704 մարդ (ըստ 2010 թվականի տվյալների)։ Հեռավորությունը մարզի վարչական կենտրոնից 105 կմ է։


== Բնակչություն ==


== Ծանոթագրություններ ==
Ֆիլենբախ

Ֆիլենբախ  (գերմ.՝ Villenbach), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 1249 մարդ (ըստ 2010 թվականի դեկտեմբերի 31-ի)։ Տարածքը կազմում է 17.81 կմ²։ Պաշտոնական կոդ՝ 09 7 73 179։


== Ծանոթագրություններ ==


== Արտաքին հղումներ ==
Պաշտոնական կայք
Նախարարական 2-րդ տուն

Նախարարական 2-րդ տուն (ռուս.՝ 2-й Министерский дом), պատմական շենք Պետերհոֆում։ Կառուցվել է 1836-1841 թվականներին։ Մշակութային ժառանգության դաշնային նշանակության օբյեկտ է։ Գտնվում է Ռազվոդնայա փողոց, տուն 3 հասցեով` հարավային կողմից եզրափակելով Ռազվոդնայա հրապարակը։


== Պատմություն ==
Տունը կառուցվել է ճարտարապետ Իոսիֆ Իվանովիչ Շառլեման 1-ի նախագծով։ Նախագիծը հաստատվել է 1836 թվականի հունիսին։ Կառուցելու ժամանակ շենքը կոչվել է Կավալերական։ Շինարարական աշխատանքներն ավարտվել են 1839 թվականի հունիսին, իսկ հարդարման աշխատանքները` 1841 թվականին։
Տունը մնում է բնակելի։ 1988-2012 թվականներին այնտեղ տեղակայված է եղել նաև Սանկտ Պետերբուրգի Պետրոդվորցովի շրջանային դատարանը։


== Ճարտարապետություն ==
Տան խարիսխահարկը երեսապատված է պուտիլովյան կավճային սալիկներով։ Պատերը սվաղված են։ Տունն ավարտվում է ատամնիկներ ունեցող քիվով։ Առաջին հարկի բարձր պատուհաններն ունեն կորացված զարդաքիվեր և ծեփածո խեցեզարդեր, իսկ երկրորդ հարկի պատուհանները ոչ մեծ ու քառակուսի են։ Որմնասյուներով և ատտիկոսով արևելյան ճակատը նայում է դեպի Մեծ պալատը, որի բարոկկո ոճի դրվագման հետ ներդաշնակում է տան դրվագումը։ Ճակատային դեկորի ծեփածո մանրամասների հեղինակներն են վարպետներ Տ. Դիլյովը և Ի. Կոսոլապովը։ Շենքը Նախարարական 1-ին տան և Ֆլիգել-ադյուտանտական տան հետ Ռազվոդնայա հրապարակի համակառույցի մասն է։ Ի տարբերություն համաչափորեն կանգնած Նախարարական 2-րդ տան, Նախարարական 1-ին տունն ունի բարձր ցոկոլային հարկ, տարբերվող հատակագիծ (երկու հարկերում միջանցքներով), արևելյան (կողային) ճակատի դեկորի տարբերություններ։


== Պատկերասրահ ==

		


== Ծանոթագրություններ ==


== Արտաքին հղումներ ==
«2-й Министерский дом»։ citywalls.ru։ Արխիվացված է օրիգինալից 2018-06-30-ին։ Վերցված է 2018-06-30